GARIS PANDUAN PERMOHONAN LESEN MENCETAK TEKS AL-QUR'AN AKTA PENCETAKAN TEKS AL-QUR'AN 1986 (PINDAAN) 2023 KEMENTERIAN DALAM NEGERI LEMBAGA PENGAWALAN DAN PELESENAN PENCETAKAN AL-QUR'AN
GARIS PANDUAN PERMOHONAN LESEN MENCETAK TEKS AL-QUR'AN AKTA PENCETAKAN TEKS AL-QUR'AN 1986 (PINDAAN) 2023 KEMENTERIAN DALAM NEGERI 1. Tujuan Dokumen ini disediakan adalah sebagai panduan bagi pencetakan Al-Qur'an untuk tujuan permohonan lesen mencetak teks Al-Qur'an selaras Akta Pencetakan Teks Al- Qur'an 1986 (Pindaan) 2023 yang telah berkuatkuasa pada 1 September 2023. Berdasarkan Peruntukan di bawah seksyen 5 (1) Akta Pencetakan Teks Al-Qur'an 1986 (Pindaan) 2023, yang membawa maksud tiada seorang pun boleh mencetak atau membantu dalam pencetakan atau menerbitkan atau membantu dalam penerbitan sesuatu teks Al-Qur'an tanpa suatu lesen yang dikeluarkan oleh Lembaga Pengawalan dan Pelesenan Pencetakan Al-Qur'an (LPPPQ), Kementerian Dalam Negeri. Garis panduan ini merupakan rujukan kepada pihak-pihak seperti berikut: a. Pihak-pihak syarikat/persatuan/individu dan lain-lain yang terlibat dengan pencetakan dan membantu dalam pencetakan teks/bahan Al-Qur'an; b. Pihak-pihak syarikat/persatuan/individu dan lain-lain yang terlibat dengan penerbitan dan membantu dalam penerbitan teks/bahan Al-Qur'an; dan c. Agensi-agensi penguatkuasaan di peringkat Persekutuan dan Negeri yang bertanggungjawab menguatkuasakan undang-undang berdasarkan Akta Pencetakan Teks Al-Qur'an 1986 (pindaan) 2023. 2. Tafsiran Dalam Garis Panduan ini melainkan jika konteksnya menghendaki makna yang lain - "lesen mencetak teks Al-Qur'an" ertinya lesen yang dikeluarkan kepada syarikat pencetakan Al-Qur'an atau mana-mana pihak oleh Lembaga di bawah seksyen 5 APTQ 1986 (Pindaan) 2023. 1
3. "membantu dalam pencetakan" termasuklah proses pencetakan, pemotongan, penjilidan, pemasangan kulit muka depan, pembungkusan, pengedaran, pengangkutan, pemuliaan (pelupusan), pengimportan dan penjualan teks/bahan Al- Qur'an. "membantu dalam penerbitan" termasuklah proses penyuntingan, design graphic dan layout, penyiapan naskah, pencetakan, pengedaran, pemasaran pengangkutan, pengimportan dan penjualan teks/bahan Al-Qur'an. Syarat-syarat permohonan Setiap permohonan hendaklah memenuhi syarat - syarat berikut: a. Pemohon beragama Islam. b. Syarikat dimiliki oleh orang Islam sepenuhnya. c. Syarikat berdaftar di bawah Suruhanjaya Syarikat Malaysia/Suruhanjaya Koperasi Malaysia. d. Syarikat mestilah memiliki Lesen Mesin Cetak di bawah AMCP 1984. e. Bagi syarikat yang mempunyai setiausaha, setiausaha syarikat mestilah beragama Islam. f. Syarikat mesti mempunyai dua orang Panel Perunding Al-Quran - sekurang- kurangnya bekelulusan Diploma Tahfiz Al-Qur'an dan Qiraat atau sijil setaraf dengannya. g. Pekerja yang membantu dalam pencetakan atau membantu dalam penerbitan mestilah beragama Islam sahaja. h. Syarikat mesti mempunyai keupayaan sepenuhnya dalam kerja-kerja pencetakan, pemotongan, penjilidan, pemasangan kulit muka depan, 2
4. pembungkusan, pengedaran, pengangkutan, pemuliaan (pelupusan) dan penjualan teks/bahan Al-Qur'an. i. Syarikat yang perlu menggunakan perkhidmatan syarikat lain untuk membantu dalam pemuliaan (pelupusan) mestilah memastikan syarikat tersebut dimiliki oleh orang Islam dan dikendalikan oleh pekerja Islam sahaja. j. Syarikat tidak boleh menggunakan perkhidmatan syarikat lain untuk membantu dalam pemuliaan (pelupusan) melainkan dengan kebenaran Lembaga. k. Syarikat mesti mempunyai tempat pemuliaan (pelupusan) teks Al-Qur'an atau menggunakan perkhidmatan pelupusan yang diiktiraf oleh Majlis Agama Islam Negara/Jabatan Agama Islam Negeri dan Jabatan Alam Sekitar serta mematuhi perundangan dan peraturan pihak berkuasa berkaitan. l. Premis/kilang hendaklah berkeadaan suci dan bersih mengikut hukum syarak. Prosedur permohonan lesen mencetak Al-Qur'an a. Permohonan secara dalam talian dalam Sistem Pengurusan Teks Al-Qur'an (UPQ) melalui laman sesawang KDN: b. Memuat naik (upload) maklumat seperti berikut: i. Salinan kad pengenalan pemohon. ii. Salinan Lesen Mesin Cetak (LMC) di bawah AMCP 1984 yang masih sah. iii. Surat Pelantikan dan sijil kelayakan akademik dua orang Panel Perunding Al-Quran. iv. Salinan Sijil Modul Profesionalisme Panel Perunding Al-Qur'an KDN. 3
v. Salinan Sijil Suruhanjaya Syarikat Malaysia/Suruhanjaya Koperasi Malaysia/Perniagaan Terkini - Borang 9, 24 & 49 atau Borang B & D. vi. Senarai Nama Pekerja beserta Penyata KWSP bagi tempoh 3 bulan terkini. vii. Salinan proses kerja dan carta alir lengkap penghasilan pencetakan teks Al-Qur'an. c. Pemeriksaan verifikasi terhadap premis akan dilakukan selepas menerima permohonan yang lengkap. d. Laporan pemeriksaan terhadap syarikat dibentangkan kepada Lembaga untuk keputusan. e. Laporan beserta keputusan permohonan akan dimaklumkan kepada syarikat dalam tempoh 7 hari dari tarikh Mesyuarat Lembaga. 5. Syarat-syarat bagi premis/kilang pencetakan Al-Qur'an a. Memastikan kebersihan dan kesucian kawasan premis/kilang mengikut hukum syarak. b. Pihak pentadbiran dan operasi mestilah berpengetahuan dalam pengendalian dan penjagaan terhadap teks/bahan Al-Qur'an. c. Memastikan Garis Panduan Akta Pencetakan Teks Al-Qur'an (APTQ) 1986 dipatuhi sepenuhnya. d. Mempunyai prosedur kerja dan carta alir lengkap penghasilan pencetakan teks Al-Qur'an. 4
e. Memastikan syarikat menyediakan dokumen yang berkaitan dan rekod dikemaskini serta mudah untuk dirujuk. f. Memastikan ruang khas dan kelengkapan yang bersesuaian bagi setiap proses pencetakan, penyimpanan dan pemuliaan (pelupusan) Al-Qur'an. 6. Fi/bayaran permohonan a. Fi/bayaran sebanyak RM 300.00 bagi setiap permohonan. b. Bayaran hendaklah dalam bentuk wang pos atau bank draf atas nama "Ketua Setiausaha Kementerian Dalam Negeri" Permohonan bayaran hendaklah dikemukakan kepada: Unit Kewangan, Seksyen Khidmat Pengurusan, Bahagian Penguatkuasaan Dan Kawalan, Kementerian Dalam Negeri. Resit bayaran hendaklah diserahkan kepada: Seksyen Penyelidikan dan Pelesenan, Bahagian Penguatkuasaan Dan Kawalan, Kementerian Dalam Negeri. 7. Keputusan permohonan lesen mencetak Al-Qur'an Keputusan Permohonan Lesen Mencetak Al-Qur'an akan diberikan dalam tempoh 7 hari dari tarikh Mesyuarat Lembaga Pengawalan dan Pelesenan Percetakan Al-Qur'an (LPPPQ). 8. Tempoh sah laku lesen mencetak Al-Qur'an Sah laku lesen adalah sehingga dibatalkan. Walau bagaimanapun pemeriksaan 5
semula lesen boleh dilaksanakan setiap 3 tahun dalam tempoh kelulusan. 9. Syarat-syarat lesen mencetak Al-Qur'an (Borang B) a. Lesen yang asal hendaklah dipamerkan di tempat yang mudah dilihat di premis pada alamat yang tertera pada lesen. b. Alamat di mana teks dan bahan Al-Qur'an dicetak tidak boleh ditukar melainkan dengan kebenaran Lembaga. c. Perpindahan atau pertukaran alamat hendaklah dimaklumkan kepada Lembaga. d. Perpindahan dan pertukaran akan menyebabkan lesen terbatal dan pemegang lesen perlu mengemukakan permohonan lesen baharu. e. Lesen lama yang terbatal perlu diserahkan kepada Lembaga. f. Lesen tidak boleh dengan apa-apa cara dipindahkan, diserah hak atau selainnya diletakkan di bawah mana-mana orang lain daripada pemegang lesen tanpa kebenaran Lembaga. g. Sekiranya pemegang lesen adalah suatu pengkongsian: i. Mana-mana pekongsi tidak boleh ditukar tanpa persetujuan Lembaga. ii. Mana-mana pengarah tidak boleh ditukar tanpa persetujuan Lembaga. h. Pemegang Lesen dikehendaki untuk mematuhi dan tidak melanggar apa-apa arahan yang dikeluarkan oleh Lembaga dari semasa ke semasa. i. Pemegang Lesen hendaklah bertanggungjawab sepenuhnya ke atas teks dan bahan Al-Qur'an yang dicetak. j. Syarat-syarat lesen boleh dipinda pada bila-bila masa melalui pemberitahuan 6
secara bertulis oleh Lembaga Pengawalan dan Pelesenan Pencetakan Al- Qur'an kepada pemegang lesen. k. Pegawai Lembaga Pengawalan dan Pelesenan Pencetakan Al-Qur'an berhak melawat pencetak di mana lesen perlu dikeluarkan dan berhak mengambil helaian atau cebisan Al-Qur'an yang difikirkan perlu. 10. Syarat-syarat tambahan selepas permohonan diluluskan a. Pemegang lesen hendaklah memastikan pematuhan terhadap peruntukan di bawah Akta Pencetakan Teks Al-Qur'an 1986 (Pindaan) 2023, Peraturan- peraturan Percetakan Teks Al-Qur'an 1986 dan peraturan-peraturan lain yang berkaitan yang ditetapkan dari semasa ke semasa. b. Pemegang lesen hendaklah memastikan semua teks Al-Qur'an yang akan dicetak telah dikemukakan untuk semakan dan mendapat Perakuan Betul Pruf Akhir Teks Al-Qur'an dari Lembaga Pengawalan dan Pelesenan Pencetakan Al- Qur'an. c. Pemegang lesen hendaklah memastikan proses kerja berkaitan dengan pencetakan, pemotongan, penjilidan, pemasangan kulit muka depan, pembungkusan, pengedaran, pengangkutan, pemuliaan (pelupusan) dan penjualan teks/bahan Al-Qur'an adalah dilakukan oleh mereka yang beragama Islam dan sentiasa menjaga kemuliaan ayat-ayat Al-Qur'an. d. Pemegang lesen yang perlu menggunakan perkhidmatan syarikat lain untuk membantu dalam pencetakan mestilah memastikan syarikat tersebut dimiliki oleh orang Islam dan dikendalikan oleh pekerja Islam sahaja. e. Pemegang lesen tidak boleh menggunakan perkhidmatan syarikat lain untuk membantu dalam pencetakan melainkan dengan kebenaran Lembaga. f. Pemegang lesen hendaklah memberi salinan surat kontrak syarikat perkhidmatan penjilidan teks Al-Qur'an (jika menggunakan khidmat luar). 7
g. Pemegang lesen hendaklah memberi salinan surat kontrak syarikat perkhidmatan pemuliaan (pelupusan) teks Al-Qur'an (jika menggunakan khidmat luar). h. Lesen mencetak teks Al-Qur'an bagi kilang Al-Qur'an yang telah mendapat kelulusan untuk mencetak teks/bahan Al-Qur'an tetapi tidak beroperasi selama dalam tempoh lebih 2 tahun akan terbatal dengan sendiri. 11. Penutup Adalah diharapkan penerbitan Garis Panduan ini dapat menjadi panduan kepada semua pihak yang terlibat dalam pencetakan Al-Quran dalam melaksanakan peranan dan tanggungjawab masing-masing selaras dengan Akta Pencetakan Teks Al-Qur'an 1986 (Pindaan) 2023. Untuk sebarang pertanyaan dan maklumat lanjut, sila atau hubungi Seksyen Regulatori Al-Quran dan Hadith, Bahagian Penguatkuasaan dan Kawalan, Kementerian Dalam Negeri, Aras 5, Setia Perkasa 1, Kompleks Setia Perkasa, Pusat Pentadbiran Kerajaan Persekutuan, 62546 Putrajaya. Bahagian Penguatkuasaan dan Kawalan Kementerian Dalam Negeri Dikemaskini pada 25 Mac 2024 8 layari
CARTA ALIR PROSES PERMOHONAN LESEN MENCETAK TEKS AL-QUR'AN (LMCQ) KEMENTERIAN DALAM NEGERI TANGGUNGJAWAB/ TINDAKAN PROSES KERJA Mula Pelanggan Buat permohonan secara online Pegawai PK/PT Semak dokumen Tidak Lengkap Lengkap Maklum Kepada Pemohon Pegawai PK Pegawai PK Periksa Premis Cetak Tambah baik Tidak Patuh Patuh Pelanggan Sedia Laporan Pemeriksaan Ahli JPPTQ Pegawai PK Mesyuarat LPPPQ Gagal Lulus Ahli LPPPQ Pegawai PK LB Maklum keputusan kepada Pemohon (Lulus/ Lulus Dengan Pembetulan / LB/Tolak) Pegawai PK Pelanggan Pemohon membuat penambahbaikan Pindaa n Pegawai PK Pemeriksaan semula Tidak Lulus Pegawai PK/PT Sediakan Perakuan Kelulusan Lesen Pegawai PK/PT Terima Bayaran Lesen Pegawai PK/PT Kemuka Perakuan Lesen/ Maklum Gagal Pegawai PK/PT Fail & Rekod Online Tamat 9